Diari Oficial de la Generalitat Valenciana


Sumari del DOGV 9887, del 08-07-2024 (2024/6361)

Anunci de l'aprovació de l'informe ambiental i territorial estratègic pel procediment simplificat de la modificació del Pla de reforma interior de l'àmbit de la Unitat d'Execució A-5.1 «Sant Marcel·lí» (expedient 03287-6841-554327-43)
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/6361


Data del document
:   27-06-2024

Organisme emissor
:   Ajuntament de València

Tipus de document
:   Anunci

Descriptors 

:   * pla d'urbanisme
    * administració local

Anunci de l'aprovació de l'informe ambiental i territorial estratègic pel procediment simplificat de la modificació del Pla de reforma interior de l'àmbit de la Unitat d'Execució A-5.1 «Sant Marcel·lí» (expedient 03812-5652-544292-39) [2024/6361]  
La Junta de Govern Local de l'Ajuntament de València, en la sessió del 21 de juny de 2024, va adoptar l'acord que, en la part dispositiva diu:  
  
«Primer. Concloure que la proposta de modificació del Pla de reforma interior de l'àmbit UE A-5.1 «Sant Marcel·lí» presentada per l'«Agrupació d'Interés Urbanístic de la Unitat d'Execució del PRI A-5.1 Sant Marcel·lí de València», no té efectes significatius sobre el medi ambient segons els criteris que establix l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, del Consell.  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació del Pla de reforma interior de l'àmbit UE A-5.1 «Sant Marcel·lí».  
  
  
Tercer. Donar compte del contingut de la resolució d'informe ambiental i territorial estratègic pel procediment simplificat a quants interessats apareguen en la tramitació ambiental de l'actuació, incloent-hi l'informe en la documentació de l'instrument de planejament urbanístic, identificant com a públic interessat als ressenyats en el fonament de dret tercer de l'informe ambiental.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del TRLOTUP.  
  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs perquè es considera acte de tràmit, sense perjudici dels recursos que si escau siguen procedents en la via contenciosa administrativa contra l'acte que aprova l'instrument de planejament corresponent, la qual cosa no és inocinvenient per a que els interessats puguen utilitzar els mitjans de defensa que al seu dret convinguen.  
  
Sisé. La resolució de l'informe ambiental i territorial estratègic pel procediment simplificat perd la vigència i deixa de produir-ne els efectes que li son propis, si una vegada publicat en el DOGV no s'hauria procedit a l'aprovació del pla en el termini màxim de quatre anys des de la publicació. En eixe cas, l'òrgan promotor ha d'iniciar de nou el procediment d'avaluació ambiental i territorial estratègica simplificada del pla o programa».  
  
València, 27 de juny de 2024.- El secretari: Manuel Latorre Hernàndez.